Nege sterf in gru-botsingFoto: Trauma Response Africa Volgens Trauma Response Africa het ŉ bakkie en minibustaxi reg van voor tussen Zastron en Sterkspruit gebots. Die minibustaxi het ná die botsing aan die brand geslaan en vyf insittendes het doodgebrand. Die departement van gesondheid in die Vrystaat het intussen gesê ŉ boer van die omgewing het die bakkie bestuur en was ná die botsing in die wrak vasgekeer. Hy is op die toneel dood verklaar. Volgens die departement is drie van die oorledenes kinders. Volgens berigte het boere van die omgewing gehelp om die brand te blus. Sewe mense is in die ongeluk beseer en is op die toneel behandel voordat hulle na nabygeleë hospitale geneem is vir verdere mediese sorg. Die presiese oorsaak van die ongeluk word ondersoek.